ཏིང་གཡས་ཤན་ནས་རང་ལྗོངས་ཀྱི་རྒྱ་ཆེའི་ཤེས་ཡོན་ཅན་ཚོས་ཕུགས་བསམ་དད་སེམས་བརྟན་དུ་གཏོང་རྒྱུ་དང་སྲོག་ཤིང་ལ་སྲུང་སྐྱོང་མཐའ་གཅིག་ཏུ་བྱེད་རྒྱུ།སེམས་ཐག་གཙང་བཅད་ཀྱིས་ནམ་ཡང་ཏང་གི་རྗེས་སུ་འབྲངས་རྒྱུ།རིག་གནས་ཀྱི་གདེང་ཚོད་བརྟན་དུ་གཏོང་རྒྱུ་བཅས་ལ་གཡོ་འགུལ་མི་གཏོང་བར་དད་སེམས་ཡོད་པའི་ཤེས་ཡོན་ཅན་ཞིག་བྱེད་དགོས་པ་དང་།མི་དམངས་ཀྱི་ལངས་ཕྱོགས་རྒྱུན་འཁྱོངས་བྱས་ནས་རྒྱལ་ཁབ་ཁྱིམ་ཚང་ཆེ་མོའི་བརྩེ་སེམས་དང་དམངས་ཀྱི་ཆེད་དུ་བབ་ཆགས་ཟོལ་མེད་ཀྱི་བརྩེ་སེམས་ཟབ་མོ་འཆང་མཁན་གྱི་ཤེས་ཡོན་ཅན་ཞིག་བྱེད་དགོས་པའི་ནན་བཤད་གནང་བ་རེད།།